b'\n_START_ARTICLE_\nFrankensteins brud\n_START_SECTION_\nHistorien\n_START_PARAGRAPH_\nFilmen fortsetter historien om Dr. Henry Frankenstein (spilt av Colin Clive) og monsteret han har skapt (Boris Karloff). Monsteret tvinger i denne filmen vitenskapsmannen til \xc3\xa5 lage en make (Elsa Lanchester) til ham. Filmen forteller parallelt om Dr. Frankensteins giftem\xc3\xa5l med vakre Elizabeth (Valerie Hobson). Det er denne bruden tittelen henviser til, den andre bruden er monsterets.\n_START_SECTION_\nFilmskaperne\n_START_PARAGRAPH_\nFilmen ble skapt av William Hurlbut og John Balderston ut fra en situasjon i Mary Shelleys roman Frankenstein hvor monsteret krever en make, og fulgte s\xc3\xa5ledes opp sine suksesser med Frankenstein, The Invisible Man og The Old Dark House.\n_START_SECTION_\nSpesialeffekter\n_START_PARAGRAPH_\nDen kommersielle suksessen til den originale Frankenstein-filmen gjorde det mulig for produsentene \xc3\xa5 bruke mye mer penger i denne produksjonen enn forgjengeren, som var en lavbudsjettsfilm. For eksempel er laboratoriet i denne filmen ikke bare s\xc3\xa5vidt utstyrt, men helt overfylt. Scenen der det nye, kvinnelige monsteret f\xc3\xa5r liv ved hjelp av et lyn, er ogs\xc3\xa5 sterkt forbedret i forhold til originalen. De fleste kritikere anser derfor at denne filmen generelt er en bedre film, mye takket v\xc3\xa6re bedre spesialeffekter.\n_START_SECTION_\nOppf\xc3\xb8lgere\n_START_PARAGRAPH_\nFilmen har skapt flere oppf\xc3\xb8lgere, dog er ingen regissert av Whale. Den neste, og siste med Boris karloff i hoverollen, var Frankensteins s\xc3\xb8nn i 1939. Filmen Gods and Monsters fra 1998 gjenspeiler James Whales liv og inneholder rekonstruksjoner av filmingen av viktige scener i Bride of Frankenstein.'